**Umbre trec repetate**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Umbre trec repetate

Umbre trec repetate

Pe pământ e un joc

Unde stau arătate

Clipe pline de foc.

Iar speranțele dor

Într-un vis împlinit

Ca-ntr-o mare de dor

Lângă omul iubit.

Și se duc sacadat

Cu pași repezi de nea

Unde s-a lepădat

Umbra de catifea.

Ridicând în neant

Verde nedefinit

Într-un vis delirant

Unde nu ești venit.

Dar o stea mititică

Se coboară din cer

Și din lut îmi ridică

Mâna ta de mister.

Iar prin cărți eu îți sunt

Versul nedeslușit.

Ca o mare de vânt

Pe un ton răgușit

Și întorci pe o parte

Clipe albe de pluș

Unde stau îmbrăcate

Vechi păcate sub duș.

Dar se vede în vis

Umbra erei plecată

Într-un alt paradis

Cu penumbra uscată.